stanford-oval/wikipedia huggingface dataset:
Suinula

Suinulan rautatieasema
Haralanharjun näkötorni
Suinulan verilöylyn muistomerkki.
Suinula on osa-alue, kylä ja kaupunginosa 10 Kangasalla Pirkanmaalla.
Suinulan kautta kulkee Tampere–Haapamäki-rata, jonka varrella aikoinaan sijaitsi Suinulan rautatieasema. Se kuitenkin poistettiin matkustajaliikenteen käytöstä vuonna 1990. Valtatie 9 kulkee Suinulan alueen läpi.
Suinulan ja Havisevan rajan läheisyydessä Havisevan puolella sijaitsee Haralanharju, josta avautuva näkymä innoitti Zachris Topeliuksen vuonna 1853 kirjoittamaan laulun Kesäpäivä Kangasalla. Paikalle on rakennettu näkötorni, ja Suinulan nuoriseura on pystyttänyt sinne muistomerkin.
Kylässä on tiilimurskapintainen yleisurheilukenttä.
Suomen sisällissodan aikana vuonna 1918 tapahtui kylässä Suinulan verilöylyksi kutsuttu joukkoteloitus.
Suinulan naapurikyliä on Ruutana, Haviseva, Haviala ja Lihasula.
Ingrid Andsnes

Ingrid Andsnes (s. 1978 Karmøy) on norjalainen pianisti.
Andsnes opiskeli Joan Havillin johdolla Guildhall School of Music and Dramassa Lontoossa ja Jiri Hlinkan johdolla Barratt Due -musiikki-instituutissa Oslossa. Hän on voittanut kansallisesti ja kansainvälisesti useita palkintoja, kuten Janáček-palkinnon Tšekin Rudolf Firkušný -kilpailussa vuonna 2003.
Andsnes on soittanut sellaisten orkesterien kuin Broadcasting Orchestran, Bergenin filharmonisen orkesterin ja Telemarkin kamariorkesterin kanssa. Hänen yhteistyökumppaneidensa joukossa ovat olleet myös Solveig Kringlebotn, Håvard Gimse, Arve Tellefsen ja Det Norske Solistkor. Andsnesin ohjelmistoon on kuulunut perinteisiä teoksia muiden muassa Wolfgang Amadeus Mozartilta ja Ludwig van Beethovenilta, mutta hän on tulkinnut myös uutta ohjelmistoa. Hän tilasi Ørjan Matrelta teoksen Duett soolopianolle ja nykytanssille.
Itonde

Itonde on Kongon jokialueen mongo-nkundo-kansan myyttisen sankarin Lonkundon pojanpoika. Itonden isä oli Yonjwa ja isoäiti Nsombe, joka jätti Lonkundon riideltyään tämän kanssa. Itonde vaelteli metsissä ja savanneilla ja antoi nimen jokaiselle näkemälleen eläimelle. Hän kohtasi metsässä naisen, Mbomben, ja he menivät naimisiin. Raskaaksi tultuaan nainen vaati saada syödä omituista, linnun pudottamaa pähkinää. Itonde läksi etsimään lisää sellaisia, mutta viholliset tappoivat hänet. Mbombe synnytti monia lapsia, joista tuli Keski-Afrikan mongonkielisten kansojen esi-isiä. Heistä Lianja-poika kosti isänsä kuoleman.
In the Valley of Elah

| In the Valley of Elah |
| --- | --- |

Ohjaaja:  Paul Haggis
Käsikirjoittaja:  Paul Haggis
Tuottaja:   Paul Haggis  Bob Hayward 
Säveltäjä:  Mark Isham
Kuvaaja:  Roger Deakins
Leikkaaja:  Jo Francis
Pääosat:   Tommy Lee Jones  Charlize Theron  Susan Sarandon 
Valmistustiedot
Valmistusmaa:  Yhdysvallat
Tuotantoyhtiö:  Summit Entertainment
Levittäjä:  Warner Bros. Netflix Fandango at Home (käännä suomeksi)
Ensi-ilta:   Yhdysvallat 2007  Suomi 18. tammikuuta 2008 
Kesto:  123 minuuttia
Alkuperäiskieli:  englanti
Tuotto:  29 541 790 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
In the Valley of Elah on yhdysvaltalainen draamaelokuva vuodelta 2007. Sen ohjasi Paul Haggis.
Rooleissa

| 0 | 1 | 2 |
| --- | --- | --- |
|   Tommy Lee Jones   | … |   Hank Deerfield   |
|   Charlize Theron   | … |   rikostutkija Emily Sanders   |
|   Susan Sarandon   | … |   Joan Deerfield   |
|   Jonathan Tucker   | … |   sotilas Mike Deerfield   |
|   Jason Patric   | … |   luutnantti Kirklander   |
|   James Franco   | … |   kersantti Dan Carnelli   |
Aiheesta muualla

In the Valley of Elah (2007) Rotten Tomatoes
Suur-Armenia

”Yhdistynyt Armenia” Armenian vallankumouksellisen liiton esittämän nykyisen käsityksen mukaan.
Suur-Armenia on armenialainen poliittinen käsite, joka tarkoittaa pyrkimystä yhdistää kaikki historiallisesti armenialaisten asuttamat alueet saman kansallisvaltion alle. Suur-Armeniaksi nimitetty alue käsittää nykyisen Armenian lisäksi Länsi-Armeniaksi kutsutun osan Turkkia, Azerbaidžanista Artsakhin tasavallan (ent. Vuoristo-Karabahin) alueen ja Nahitševanin eksklaavin sekä Georgiasta Javakhetin alueen. Näistä Artsakh ja Javakheti ovat edelleen pääasiassa armenialaisten asuttamia. Myös Turkin Länsi-Armeniassa ja Nahitševanissa oli vielä 1900-luvun alussa huomattava armenialaisväestö, mutta ei enää.
Armenofiilit Theodore Roosevelt ja Woodrow Wilson kannattivat ajatusta.
Harutyunyan, Arus: Contesting National Identities in an Ethnically Homogeneous State: The Case of Armenian Democratization.  Kalamazoo, MI:  Western Michigan University, 2009.  ISBN 978-1-109-12012-7.
Håkon Five

| Håkon Five |
| --- | --- |

Norjan maatalousministeri
 Mowinckelin III hallitus 3. maaliskuuta 1933 – 20. maaliskuuta 1935  
Edeltäjä:  Jens Hundseid
Seuraaja:  Hans Ystgaard
 Mowinckelin I hallitus 25. heinäkuuta 1924 – 4. maaliskuuta 1926  
Edeltäjä:  Anders Venger
Seuraaja:  Ola Bærøe
 Blehrin II hallitus 26. heinäkuuta 1921 – 5. maaliskuuta 1923  
Edeltäjä:  Gunder Anton Jahren
Seuraaja:  Anders Venger
 Knudsen II hallitus 12. joulukuuta 1919 – 20. kesäkuuta 1920  
Edeltäjä:  Gunnar Knudsen
Seuraaja:  Gunder Anton Jahren
Norjan säännöstelyministeri
 Knudsenin II hallitus 20. helmikuuta 1919 – 20. kesäkuuta 1920  
Edeltäjä:  Birger Stuevold-Hånsen
Seuraaja:  Johan Rye Holmboe
Suurkäräjäedustaja
 Pohjois-Trøndelagin vaalipiiri 1934–1936 1922–1930  
Henkilötiedot
Koko nimi:  Håkon Martin Five
Syntynyt: 27. syyskuuta 1880 Kvam, Norja
Kuollut: 15. kesäkuuta 1944 (63 vuotta) Kvam, Norja
Tiedot
Puolue:  Venstre
Håkon Martin Five (27. syyskuuta 1880 Kvam – 15. kesäkuuta 1944 Kvam) oli norjalainen Venstren poliitikko. Hän istui suurkäräjillä vuosina 1922–1930 ja 1934–1936 sekä toimi Norjan maatalousministerinä 1919–1920, 1921–1923, 1924–1926 ja 1933–1935.
Aiheesta muualla

Kuvia tai muita tiedostoja aiheesta Håkon Five Wikimedia Commonsissa
Suomen Tehtäväniekat

Suomen Tehtäväniekat (ST) on tehtäväshakin valtakunnallinen järjestö Suomessa. Yhdistyksen toiminta käsittää muun muassa laadinta- ja ratkaisukilpailujen järjestämisen, 5–6 kertaa vuosittain ilmestyvän jäsenlehden ja tehtäväillat. Suomen Tehtäväniekat ry on perustettu 1935 ja on yksi Suomen Shakkiliitto SSL:n perustajajäsenistä, kuuluen siihen yhteisöjäsenenä.
Historiaa > Suomen Tehtäväniekkojen perustaminen

Tehtäväšakin modernin aikakauden aloitti Pentti Sola (1907-40). Lyhyestä elämästään huolimatta hän ehti saada paljon aikaiseksi. Sola oli jo 1930 mukana perustamassa Suomalaista Shakkikerhoa (SSK). Kerhon peli-illoissa tutustuttiin Solan opastuksella moderniin tehtäväšakin teoriaan. Sittemmin hän oli useita vuosia šakkitoimittajana eri lehdissä. 1930–1933 hän toimitti ensin Ajan Sanan ja sittemmin Ajan Suunnan šakkipalstaa. Hänellä oli runsaasti yhteyksiä ulkomaisiin tehtäväyhteisöihin. Solan välityksellä amerikkalainen laatija Alain C. White (1880–1951) julkaisi 1934 joulusarjassaan valikoiman suomalaisten laatimia tehtäviä.
Vuoden 1934 lopussa lehtien palstoilla julkaistiin vetoomus tehtäväšakillisen yhdistyksen perustamiseksi Suomeen. Vielä tuolloin asia ei edennyt. Vihdoin 15. tammikuuta 1935 kokoontui Suomalaisen Shakkikerhon (SSK) kerhohuoneistoon ryhmä suomalaisia laatijoita. Tilaisuudessa lausuttiin Suomen Tehtäväniekkojen syntysanat. Puhetta johti itseoikeutetusti Sola. Osmo Kaila ja Leo Valve saivat tehtäväkseen laatia yhdistykselle sääntöluonnoksen.
ST:n perustava kokous pidettiin 7. helmikuuta 1935 SSK:n kerhotilassa. Tilaisuudessa olivat läsnä Aleksis Rautanen (1891–1970), Pentti Sola, Leo Valve, Erkki A. Wirtanen, Osmo Kotkatlahti, alk. Grotenfelt (1904–44), Osmo Kaila, Visa Kivi, Erkki Paalanen (1908–1996), Veikko Hauru ja Vilho Salmi (1918–39). ST:n ensimmäiseksi puheenjohtajaksi valittiin Rautanen. Tammikuussa 1936 pidettyyn yhdistyksen vuosikokoukseen osallistui edellä mainittujen lisäksi Eero Saarenheimo, joka oli tullut toimintaan mukaan pian yhdistyksen perustamisen jälkeen.
Historiaa > Yhdistyksen toiminta

Suomen Tehtäväniekat liittyi heti perustamisensa jälkeen yhteisöjäsenenä Suomen Shakkiliittoon, mutta yhdistyksen toiminta on ollut itsenäistä. Yhdistys on esimerkiksi SSL:sta riippumatta pitänyt yhteyksiä ulkomaisiin tehtäväorganisaatioihin. International Probleem Boardin (IBM) kokouksessa 1936 Suomea edusti Osmo Kaila. Suomi oli liittynyt järjestöön jo edellisenä vuonna 1935. IBM oli FIDE:n pysyvän tehtäväšakillisen toimikunnan (PCCC) edeltäjä. PCCC:n jäseneksi Suomi liittyi 1966. (PCCC on vuodesta 2010 toiminut nimellä WFCC.) Kun Suomen Keskusshakkiliitto (SKSL) perustettiin 1948, ST liittyi sen jäseneksi.
Suomen Tehtäväniekkojen ensimmäinen voimainponnistus oli Helsingin šakkiolympialaisten tehtäväkilpailun organisointi 1952. Sittemmin Suomi isännöi kansainvälistä joukkuelaadintakilpailua vuosina 1972-1975. Muiden Pohjoismaiden kanssa Suomi julkaisi 1966-1974 tehtävälehteä nimeltä Stella Polaris.
1960-luvulla ST:n toiminta laajeni huomattavasti. Poriin perustettiin Satakunnan alaosasto 1963 ja Jyväskylään 1966 Keski-Suomen alaosasto. Keski-Suomessa toiminta kuitenkin päättyi melko pian, kun toiminnan puuhamies Kauko Virtanen muutti Tampereelle. Pirkanmaan alaosasto perustettiin Tampereelle 1967. Pirkanmaan alaosaston puheenjohtajana toimi vuosina 1967–2005 Jan Hannelius. Se jatkaa toimintaansa edelleen. Myöhemmin on perustettu alaosastot myös Lahteen, Turkuun ja Vaasaan.
Vuonna 1967 arvioitiin šakkitehtävien laatijoita olevan Suomessa jo yli 300 kautta aikojen. Näistä osa oli tosin tuolloin jo kuollut. Yhdistyksen 40-vuotisjuhlien aikaan 1975 ST:n jäsenmonisteen painosmäärä oli 280 kpl. Yhdistyksen toiminta on jatkunut vuosikymmeniä aktiivisena. Suomalaiset laatijat ovat menestyneet kansainvälisesti ja saavuttaneet monia kansainvälisiä arvonimiä (mm. laadinnan suurmestari ja kv. mestari, kv. tehtävätuomari). Tehtäväniekat ovat kunnostautuneet myös tehtävien ratkaisemisessa. Suomessa on nykyisin kolme ratkaisemisen suurmestaria ja kolme ratkaisemisen kansainvälistä mestaria. Suomi on esimerkiksi voittanut pikaratkaisemisen maailmanmestaruuden 1977, 1978, 1981, 1983 ja 1984.
Suomi on organisoinut FIDE:n tehtäväkongressin Tampereella 1967 ja Hyvinkäällä 1979. Vuonna 1995 kokous pidettiin Turussa. Kongressi järjestetään nykyään vuosittain. Sen ohjelmaan kuuluu järjestön virallinen kokous, jossa päätetään mm. kansainvälisten arvonimien myöntämisestä ansioituneille ratkaisijoille ja laatijoille. Kongressin yhteydessä pidetään kansainvälinen joukkueiden ja yksilöratkaisijoiden tehtävänratkaisemisen maailmanmestaruuskilpailu. Virallisen ohjelman ohella järjestetään myös monenlaisia vapaamuotoisempia ratkaisu- ja laadintakilpailuja.
Puheenjohtajat

Suomen Tehtäväniekkojen puheenjohtajina ovat toimineet:
1935-1938 Aleksis Rautanen
1939-1940 Pentti Sola
1941-1950 Rautanen
1951-1952 Leo Valve
1953-1954 Jan Hannelius
1955-1957 Rautanen
1958 Eero Saarenheimo
1959-1970 Osmo Kaila
1971-2000 Hannu Harkola
2001- Jorma Paavilainen
Arvonimet ja palkinnot

ST on jakanut vuosittain ansioituneelle jäsenelleen vuoden ajaksi kunniakiertopalkinnon v:sta 1960 lähtien. Palkinnon on suunnitellut Jämsänkoskella vaikuttanut tehtäväniekka Viljo Järvinen. Kunniakiertopalkinnon lisäksi ST:n on vuosittain myöntänyt Leo Valven mukaan nimetyn kiertopalkinnon.
Suomen Tehtäväniekkojen aloitteesta perustettiin 1936 kansallisen tehtävämestarin arvonimi, jonka on myöntänyt ST:n aloitteesta ensin Suomen Shakkiliitto ja sittemmin vuodesta 1948 Suomen Keskusshakkiliitto (SKSL). SKSL muutti nimensä keväällä 2011 Suomen Shakkiliitoksi. Ensimmäinen kansallinen tehtävämestari oli Johannes Öhquist.
Vuodesta 1970 lähtien on myönnetty kansallisen tehtävätuomarin arvonimi kansallisten laadintakilpailujen tuomaritehtävissä kunnostautuneelle henkilölle. Kansallisen tuomareilla on erilaisia pätevöitymisalueita: 2-siirtoiset mattitehtävät, 3-siirtoiset mattitehtävät, monisiirtoiset mattitehtävät, apumatit, itsematit, lopputehtävät ja satušakki. Kansallisen tehtävätuomarin arvon on saanut kaikkiaan 14 henkilöä, joista elossa on 9.
Aiheesta muualla

Suomen Keskusshakkiliiton organisaatiorakenne
Håkon Christie

| Håkon Christie |
| --- | --- |
 Christie (vas.) vuonna 1962.
Henkilötiedot
Koko nimi:  Håkon Andreas Christie
Syntynyt: 30. elokuuta 1922 Nannestad, Norja
Kuollut: 14. joulukuuta 2010 (88 vuotta) Oslo, Norja
Ammatti:  arkkitehti
Arkkitehti
Koulutus:  Norjan teknis-luonnontieteellinen yliopisto
Palkinnot
 Grosch-mitali (2005) Pyhän Olavin ritarikunta 
Håkon Andreas Christie (30. elokuuta 1922 Nannestad – 14. joulukuuta 2010 Oslo) oli norjalainen arkkitehti ja rakennushistorioitsija. Hän tutki erityisesti Norjan vanhoja kirkkoja yhdessä vaimonsa Sigrid Christien kanssa.
Aiheesta muualla

Kuvia tai muita tiedostoja aiheesta Håkon Christie Wikimedia Commonsissa
Irène Joliot-Curie

| Irène Joliot-Curie |
| --- | --- |

Henkilötiedot
Syntynyt: 12. syyskuuta 1897 Pariisi, Ranska
Kuollut: 17. maaliskuuta 1956 (58 vuotta) Pariisi, Ranska
Kansalaisuus:   Ranska
Koulutus ja ura
Tutkinnot:  Pariisin yliopisto
Väitöstyön ohjaaja:  Paul Langevin
Instituutti:  Institut du Radium
Tutkimusalue:  radioaktiivisuus
Palkinnot:   Nobelin kemianpalkinto
Aiheesta muualla
Irène Joliot-Curie (o.s. Curie, 12. syyskuuta 1897 − 17. maaliskuuta 1956) oli ranskalais-puolalainen fyysikko ja kemisti. Hän oli Marie ja Pierre Curien tytär ja naimisissa Frédéric Joliot-Curien kanssa. Yhdessä miehensä kanssa hän sai Nobelin kemianpalkinnon vuonna 1935 alkuaineiden radioaktiivisten isotooppien syntetisoinnista.
Varhaisvuodet

Irène Curie syntyi Pariisissa 1897. Vuosina 1912–1914 Curie opiskeli Collège Sévignéssä, Gagnyssä, jonka jälkeen hän pääsi opiskelemaan Pariisin yliopistoon. 1918 hänestä tuli äitinsä avustaja Radiuminstituuttiin. Ensimmäisessä maailmansodassa Curie toimi äitinsä kanssa kenttäsairaaloissa käyttäen röntgenlaitteita, joita hänen äitinsä oli kehittänyt. Sodan jälkeen hän palasi Pariisiin viemään opintonsa loppuun ja työskentelmään Radiuminstituutissa.
Vuonna 1925 Curie väitteli poloniumin alfa-säteilystä jatkaen siis vanhempiensa viitoittamalla tiellä. Vuotta myöhemmin hän meni naimisiin äitinsä assistentin Jean-Frédérik Joliotin kanssa. Tieteellisellä urallaan hän teki paljon yhteistyötä miehensä kanssa.
Nobel-palkintoon johtanut tutkimus

1933 Joliot-Curie ja hänen miehensä osoittivat kokeella, että radioaktiivisia alkuaineita voitiin luoda vakaista alkuaineista. Eri kokeissa he altistivat alumiinifoliota, booria ja magnesiumia alfasäteilylle, ja onnistuivat luomaan radioaktiivista fosforia alumiinista, radioaktiivista vetyä boorista ja alumiinia magnesiumista. Tutkimus osoitti että radioaktiivisia isotooppeja voitiin luoda keinotekoisesti ilman kallista ja vaikeaa luonnollisten esiintymien hyväksikäyttöä.
Tästä tutkimuksesta Irène Joliot-Curielle ja hänen miehelleen myönnettiin tunnustuksena Nobelin kemianpalkinto vuonna 1935. Tutkimuksella oli merkittävä vaikutus ja se laukaisi radioisotooppien tutkimuksen ja radiokemian käytännöllisiä sovellutuksia.. Irène Joliot-Curie oli Nobel-palkinnonsaaja jo toisessa sukupolvessa; hänen vanhempansa saivat jaetun Nobelin fysiikanpalkinnon sekä Marie Curie vielä toisen palkinnon kemian alalta.
Myöhemmät vaiheet

1936 Ranskan valtio nimesi Joliot-Curien tieteellisen tutkimuksen alivaltiosihteeriksi Léon Blumin ensimmäiseen hallitukseen yhdessä Cécile Brunschvicgin ja Suzanne Lacoren kanssa. Tuolloin naisilla ei ollut Ranskassa äänioikeutta, jonka he saivat vasta vuonna 1944.
Joliot-Curie nimitettiin professoriksi vasta Nobelin palkinnon myöntämisen jälkeen 1937. Hänen tutkimuksensa vuonna 1938 neutronien ja raskaiden atomien vuorovaikutuksista olivat tärkeitä uraanin fission keksimisen kannalta.
1946 hänestä tuli Radiuminstituutin johtaja.
Vuosina 1946–1951 hän oli Ranskan atomienergiakomitean jäsenenä. Hänet erotettiin 1951 yhteyksistä miehensä perustamaan kommunistiseen puolueeseen.
Irène Joliot-Curie kuoli leukemiaan, jonka hän todennäköisesti sai tutkimustyönsä aiheuttaman säteilyaltistuksen takia.
Aiheesta muualla

Kuvia tai muita tiedostoja aiheesta Irène Joliot-Curie Wikimedia Commonsissa
Irène Joliot-Curie vuoden 1933 Solvay-konferenssissa (istumassa toinen vasemmalta).
Suur-Albania

Suur-Albania
Suur-Albania on ajatus kaikki albaanialueet kattavasta kansallisvaltiosta, jota erityisesti albaaninationalistit ovat toivoneet ja tavoitelleet. Se sisältäisi nykyisen Albanian lisäksi myös Serbiasta nyttemmin itsenäiseksi julistautuneen Kosovon ja hiukan sen lähialueita muualla Serbiassa, Pohjois-Makedonian länsiosan, osan Luoteis-Kreikkaa ja Montenegron eteläosan.
Vuonna 2010 julkistetun kyselyn tulokset paljastavat, että suurin osa Balkanilla asuvista albaaneista kannattaa ajatusta yhtenäisestä albaanivaltiosta. Albaniassa vastaajista 62 % haluaisi Suur-Albanian, Kosovossa 81 % ja Makedoniassa 51,9 %.
Sutela

Sutela tarkoittaa ainakin seuraavia:
Sutela, kaupunginosa Kotkassa
Sutela, historiallinen kaupunginosa Pietarissa
Sutelan hautausmaa, hautausmaa Pietarissa, nyk. Volkovon hautausmaa Sutela kaupunginosassa
Sutela, kylä Leningradin alueen Jaaman piirin Narvusin kunnassa
Sukunimi

Eevi Sutela (s. 2001), jalkapalloilija
Heli Sutela (s. 1968), näyttelijä ja koomikko
Lauri Sutela (1918–2011), puolustusvoimain komentaja
Pekka Sutela (1951–2021), taloustieteilijä
Seppo Sutela (s. 1956), yritysjohtaja
Velimatti Sutela, urheilutoimittaja
Sukunimi > Kuvitteellisia henkilöitä

Voitto Sutela, tv-sarjassa Salatut elämät.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sutela”, voi hakea sivunnimihaulla, laajalla sivunnimihaulla tai tekstihaulla.
Such Pretty Forks In The Road

| Such Pretty Forks in the Road Alanis Morissette |
| --- | --- | --- |

Studioalbumin tiedot
 Julkaistu: 31. heinäkuuta 2020
 Tuottaja(t): Alex Hope, Catherine Marks
 Kesto: 46.03
 Levy-yhtiö: Thirty Tigers (Pohjois-Amerikka & Kanada), RCA/Sony Music Entertainment (UK & Eurooppa)
Alanis Morissetten muut julkaisut
| Live at Montreux 2012 2013 | Such Pretty Forks in the Road 2020 | Such Pretty Forks in the Mix 2020 |
Singlet albumilta Such Pretty Forks in the Road
 ”Ressons I Drink” Julkaistu: 2. joulukuuta 2019  ”Smiling” Julkaistu: 21. helmikuuta 2020  ”Diagnosis” Julkaistu: 24. huhtikuuta 2020  ”Reckoning” Julkaistu: 9. heinäkuuta 2020
Such Pretty Forks in the Road on kanadalaisen laulaja-lauluntekijä Alanis Morissetten yhdeksäs albumi. Se julkaistiin vuonna 2020.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Smile | Alex Hope | 4.17 |  |  |  |  |  |  |
| 2. | Ablaze | Hope | 3.57 |  |  |  |  |  |  |
| 3. | Reasons I Drink | Hope | 3.36 |  |  |  |  |  |  |
| 4. | Diagnosis | Hope | 4.49 |  |  |  |  |  |  |
| 5. | Missing the Miracle | Catherine Marks | 3.33 |  |  |  |  |  |  |
| 6. | Losing the Plot | Hope | 3.57 |  |  |  |  |  |  |
| 7. | Reckoning | Marks | 3.30 |  |  |  |  |  |  |
| 8. | Sandbox Love | Marks | 4.12 |  |  |  |  |  |  |
| 9. | Her | Marks | 4.10 |  |  |  |  |  |  |
| 10. | Nemesis | Marks | 5.56 |  |  |  |  |  |  |
| 11. | Pedestal | Matks | 4.08 |  |  |  |  |  |  |
|  |  |  | 46.03 |  |  |  |  |  |  |
Aiheesta muualla

Such Pretty Forks in the Road
Independent Women

| ”Independent Women Part I” Destiny’s Child |
| --- | --- | --- |

Singlen tiedot
 Albumilta: Survivor
 Julkaistu: 31. lokakuuta 2000 (Yhdysvallat) 13. helmikuuta 2001 (EU)
 Tuottaja(t): Beyoncé Knowles, Sam Barnes, Cory Rooney, Jean-Claude Olivier
 Tyylilaji: R&B
 Kesto: 03.41
 Levy-yhtiö: Columbia
Destiny’s Childin muut singlet
| ”Jumpin’, Jumpin’” 2000 | ”Independent Women Part I” 2000 | ”Survivor” 2001 |
Independent Women on Destiny's Childin kappale, joka julkaistiin yhtyeen kolmannella studioalbumilla Survivor. Kappale on julkaistu myös Charlien enkelit -elokuvan soundtrackillä. Kappaleesta on kaksi osaa, joista ensimmäinen, "Independent Women Part I", julkaistiin singlenä. Single menestyi hyvin musiikkilistoilla. Billboard Hot 100 -listalla se piti ykkössijaa 11 peräkkäistä viikkoa marraskuusta 2000 helmikuuhun 2001.
Kappaleen on kirjoittanut ja tuottanut laulaja Beyoncé Knowles yhdessä Sam Barnesin, Jean-Claude Olivierin ja Cory Rooneyn kanssa. Musiikkivideon ohjasi Francis Lawrence.
Listasijoitus

| Lista | Sija |
| --- | --- |
Suomen virallinen singlelista: 5 (1/2001)
Aiheesta muualla

Independent Women Part I: Sanoitus
Myplay: Musiikkivideo
Suur-Bulgaria

Bulgaria San Stefanon rauhan jälkeen.
Suur-Bulgaria on nationalistinen ja irrendentistinen käsite, jolla tarkoitetaan bulgarialaisten nationalistien geopoliittista pyrkimystä liittää historiallisesti bulgarialaisina pidettyjä alueita nykyiseen Bulgarian valtioon.
San Stefanossa muodostetun Suur-Bulgarian jakamisesta kolmeen osaan sovittiin kansainvälisessä Berliinin kongressissa vuonna 1878.
Sylwester Szmyd

| Sylwester Szmyd |
| --- | --- |
 Sylwester Szmyd
Henkilötiedot
Syntynyt: 12. maaliskuuta 1978 (ikä 46)
Kansalaisuus:   Puola
Pyöräilijä
Pituus:  179 cm
Paino:  60 kg
Joukkue:  lopettanut
Laji:  maantie
Rooli:  ajaja
Ajajatyyppi:  apuajaja
Ura
Ammattilaisjoukkue(et)
2001–2002 2003 2004 2005–2008 2009–2012 2013–2014 2015–2016:  Tacconi Sport Mercatone Uno Saeco Lampre Liquigas Team Movistar CCC-Sprandi-Polkowice
Suurimmat voitot
 Critérium du Dauphiné, etappi 
 Tiedot päivitetty: 10. tammikuuta 2024 
Sylwester Szmyd (s. 12. maaliskuuta 1978 Bydgoszcz) on puolalainen maantiepyöräilijä. Hän aloitti ammattilaisuransa 2001, ja edusti pitkään italialaisjoukkueita: vuosina 2001–2002 Tacconi Sportia, 2003 Mercatone Unoaa, 2004 Saecoa, 2005–2008 Lamprea ja 2009–2012 Liquigasta. Vuosina 2013–2014 hän edusti Team Movistaria ja viimeisillä ammattilaiskausillaan 2015–2016 CCC-Sprandi-Polkowicea. Hänen pääasiallisena tehtävänään oli toimia apuajajana tallinsa kapteeneille. Hän oli parhaimmillaan etappikilpailuissa ja vuoristossa. Hän toimii nyttemmin apulaisjoukkueenjohtajana Bora-Hansgrohessa.
Saavutuksia

Lähteet: Cycling Archives, Cyclingbase
JOT Automation

| JOT Automation Oy |
| --- | --- |

Yritysmuoto:  osakeyhtiö
Perustettu:  1999
Perustaja:  Veikko Lesonen
Kotipaikka:  Oulu, Suomi
Toimiala:  Teollisuudessa käytettävien muiden koneiden tukkukauppa (46692) 
Liikevaihto:   76 milj. € (2017)
Tilikauden tulos:  6,9 milj. € (2017)
Henkilöstö:   221 (2017) 
Kotisivu:  www.jotautomation.com
Infobox OKVirheellinen NIMI-arvo: 
JOT Automation Oy on suomalainen tuotantoautomaatioyhtiö, jonka omisti vuoteen 2018 liikemies Veikko Lesosen omistama sijoitusyhtiö Head Invest Oy.
Kesäkuussa 2018 ilmoitettiin, että kiinalainen Suzhou Victory Precision Manufacture ostaa JOT Automationin.
JOT tulee sanoista just on time, jolla tarkoitetaan tuotantofilosofiaa, jossa välivarastot minimoidaan. Perustaja Veikko Lesonen keksi nimen vuonna 1986 ja rekisteröi sen perustamansa pöytälaatikkoyhtiön Jot-Palvelu Oy:n nimeksi tulevaa käyttöä varten.
Aiheesta muualla

JOT Automationin kotisivut
In the Stars

| In the Stars Madison Park |
| --- | --- | --- |

Studioalbumin tiedot
 Äänitetty : 2006
 Julkaistu: 20. kesäkuuta 2006
 Tyylilaji: Electronic, downtempo
 Kesto: 48.50
 Levy-yhtiö: BasicLux
Madison Parkin muut julkaisut
| Boutique 2004 | In the Stars 2006 | Another Yesterday 2008 |
In the Stars on yhdysvaltalaisyhtye Madison Parkin toinen studioalbumi. Sen julkaisi BasicLux Records digitaalisesti ladattavana 20. kesäkuuta 2006. Toisin kuin Madison Parkin debyyttialbumi "Boutique", tämä albumi pääsi listoille, sillä se on päässyt iTunesin latauslistoilla muutamaksi viikoksi kymmenen ladatuimman albumin joukkoon.
Kappaleet

All About the Groove – 4.15
Dancing Away All My Time – 4.06
In The Stars – 4.35
When Alive Is Alive – 3.38
I’m Listening – 3.35
Love Solution – 5.12
Right Around Here – 4.05
Other Way Around – 4.34
More Than This – 3.54
Breathe – 3.46
One Day – 3.17
Ocean Drive (Lenny B’s Club Mix) – 4.06
Arviot

About.com: ()